Source: http://www.salaj-info.ro/articolul-13-preluare-you-tube/
Timestamp: 2019-03-19 18:42:47+00:00
Document Index: 44429544

Matched Legal Cases: ['Articolul 13', 'Articolul 13', 'Articolul 13', 'Articolul 13', 'Articolul 13', 'Articolul 13', 'Articolul 13']

Articolul 13 - preluare YOU TUBE- Ce țări vor fi afectate direct.
Posted on 22 noiembrie 2018 by Sălaj-info
Articolul 13, în forma scrisă de Parlamentul European, va avea imense consecințe nedorite pentru toți. Trebuie să găsim împreună o soluție mai bună.
Articolul 13 face parte dintr-o legislație privind drepturile de autor propusă de Uniunea Europeană (UE), creată cu scopul să protejeze mai bine creativitatea și să găsească modalități eficiente prin care deținătorii drepturilor de autor să-și protejeze conținutul online. (Textul oficial este aci).
Susținem obiectivele Articolului 13 și scopul acestuia să ajute creatorii și artiștii să aibă succes și ne dorim modalități mai eficiente prin care deținătorii drepturilor de autor să-și protejeze conținutul online. Însă Articolul 13, în forma scrisă de Parlamentul European, va avea imense consecințe nedorite pentru toți. De aceea, cerem găsirea unei soluții mai bune.
Care este statutul Articolului 13?
Pe 12 septembrie, Parlamentul European a votat avansarea Articolului 13.
Dar Articolul 13 nu este încă o lege. Textul este elaborat și revizuit în negocierile în trialog ale UE de către reprezentanții din Comisia, Parlamentul și Consiliul European.
Textul ar putea fi finalizat înainte de sfârșitul anului, iar țările membre UE au la dispoziție maximum doi ani pentru a transforma directiva în lege națională.
Ce se schimbă cu Articolul 13?
Ca urmare, platformele, inclusiv YouTube, vor fi forțate să blocheze majoritatea conținutului încărcat din Europa și vizionările în Europa ale conținutului încărcat altundeva, din cauza nesiguranței și a dificultăților legate de calitatea de proprietar al drepturilor de autor (află mai multe mai jos).
Care ar fi impactul dacă este promulgată versiunea Parlamentului European a Articolului 13?
Prin urmare, YouTube ar putea fi forțat să blocheze milioane de videoclipuri (existente și noi) în Uniunea Europeană. Ar putea să limiteze semnificativ conținutul care poate fi încărcat pe platformă în Europa.
Creatorii vor fi afectați enorm. Videoclipurile care ar putea fi blocate includ: videoclipuri educative (de la canale precum Kurzgesagt în Germania și C.G.P. Grey în Regatul Unit), un număr mare de videoclipuri muzicale oficiale (precum Despacito de Luis Fonsi sau Mafioso de Lartiste), melodii preluate de utilizatori, mashupuri, parodii și multe altele.
Ce țări vor fi afectate direct de Articolul 13?
Toate țările membre ale UE: Austria, Belgia, Bulgaria, Croația, Danemarca, Estonia, Finlanda, Franța, Germania, Grecia, Irlanda, Italia, Letonia, Lituania, Luxemburg, Malta, Polonia, Portugalia, Regatul Unit, Republica Cehă, Republica Cipru, România, Slovacia, Slovenia, Spania, Suedia, Țările de Jos și Ungaria.
Sursa:https://youtube.com/saveyourinternet/
Posted in Stiri Tagged 13, articol, copyright, you tube
Minerii și criptomoneda